Document ID: 32000D0113

32000D0113
L 033/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 януари 2000 година
за изменение на Решение 1999/246/ЕИО относно одобряване на някои планове за действие в извънредни ситуации с оглед контрола над разпространението на класическата чума по свинете
(текст от значение за ЕИП)
(2000/113/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 80/217/ЕИО на Съвета от 22 януари 1980 г. относно въвеждане на мерки в Общността за контрол на класическата чума по свинете (1), последно изменена с Директива 93/384/ЕИО на Съвета (2), и по-специално член 14б от нея,
като има предвид, че:
(1)
Критериите, които следва да се прилагат mutatis mutandis при съставянето на план за действие при непредвидени обстоятелства с оглед контрола на разпространението на класическата чума по свинете, са установени в Решение 91/42/ЕИО на Комисията (3).
(2)
Гърция и Люксембург са предали за одобрение национални планове за действие при непредвидени обстоятелства.
(3)
След преглед на тези планове се установи, че те отговарят на критериите, определени в Решение 91/42/ЕИО, и позволяват постигането на желаните цели при ефективното им изпълнение.
(4)
С Решение 1999/246/ЕИО (4) Комисията одобри плановете за действие при непредвидени обстоятелства, представени от някои държави-членки.
(5)
Решение 1999/246/ЕИО трябва да бъде изменено така, че да включва плановете, предадени от Гърция и Люксембург.
(6)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложението към Решение 1999/246/ЕИО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 14 януари 2000 година.

Labels: 0
18
15
6